Public procurement notice: Contract Notice
Published: 2018-10-05
Buyer: Istekki Oy
Country: FI
Contract type: Supplies
Procedure: Open procedure
CPV classification: 35120000: Surveillance and security systems
Submission deadline: 2018-10-22
Award criteria: The most economic tender

Technical requirements: Hankinnan kohteena on paikannus- ja henkilöturvajärjestelmä, jota Istekki Oy tarjoaa asiakkailleen palveluna. Järjestelmän tiedonsiirtomenetelmä ja paikannus tulee perustua Wi-Fi-teknologiaan (WLAN) ja sen tulee olla soveltuva SOTE-ympäristöön.
Hankinnan kohteena on paikannus- ja henkilöturvajärjestelmä, jota Istekki Oy tarjoaa nykyisille ja tuleville asiakkailleen palveluna. Istekki Oy toimii palvelua tuottaessa palveluintegraattorina.
Järjestelmän tiedonsiirtomenetelmän ja paikannuksen tulee perustua Wi-Fi-teknologiaan (WLAN) ja järjestelmän tulee olla soveltuva SOTE-ympäristöön. SOTE-ympäristö toimii pääosin 802.11 b/g/n taajuuksilla ja on suositeltavaa, että lääkintälaitteiden yhteydessä käytettävät laitteet ovat lääkintälaitehyväksyttyjä (MDD).
Järjestelmä voidaan hankkia kokonaisena tai sen osia voidaan liittää osaksi loppuasiakkaalla jo olemassa olevaa järjestelmää. Toteuttaessamme asiakkaidemme käyttötarpeita vastaavia ratkaisuja, voimme käyttää myös muita ratkaisuja, kuin tässä kilpailutuksessa valituksia tulevia.
Tästä kilpailutuksesta haemme yhtä (1) toimittajaa, joka tulee toimimaan osana toimittajaverkkoamme. Tällä tarjouspyynnöllä emme hae toimittajaa yhteen (1) ennalta määrättyyn kohteeseen toteutettavaan ratkaisuun, vaan tämän kilpailutuksen voittaneen toimittajan kanssa teemme pitkäaikaista yhteistyötä toteuttaessamme asiakkaidemme eri kohteita sopimusaikana.
Tulevalta toimittajalta ja yhteistyökumppaniltamme toivomme kilpailukykyistä tuote- ja palveluvalikoimaa teknisestä, laadullisesta ja kustannusnäkökulmasta. Lisäksi toivomme yhteistyökumppaniltamme kykyä toteuttaa asiakkaidemme tarpeiden mukaisia integraatioita sekä edelleen kehittää kanssamme paikannukseen, hoitajakutsuihin ja henkilöturvaan liittyviä palveluita sairaala-, kotihoito- ja palvelutaloympäristöissä. Valituksi tulevan toimittajan toimintatapojen on oltava ammatilliset, laadun ja toimintavarmuuden tulee olla korkeatasoista.
Hankintaan sisältyy järjestelmän lisäksi tuki- ja ylläpitopalvelua, koulutusta, asennussuunnittelua sekä Site Survey-palvelua. Istekki Oy tuottaa asiakkailleen 1. ja 2. tason tuki-, ylläpito- ja huoltopalvelut. 1. ja 2. tason tuki sisältää Istekin asiakkaiden tukipyyntöihin vastaamisen ja esimerkiksi käyttöopastuksen ja loppukäyttäjä koulutuksen asiakasorganisaatiossa. 2. tason tuki sisältää mm. paikannuslaitteiden pattereiden vaihdot ja laitteiden sekä käyttäjien konfigurointimuutokset, lisäykset, poistot sekä toimittamisen asiakkaille. Istekki Oy huolehtii yhteydenpidosta asiakkaisiin ja loppukäyttäjiin. Toimittaja kouluttaa Istekin henkilökuntaa, jotta tunnemme toimittajan tuotteet ja palvelut ja voimme tukea asiakkaitamme 1. ja 2. tason tuessa ja pystymme kouluttamaan loppukäyttäjiä. Toimittajan tulee järjestää vähintään seuraavat koulutukset Istekille: pääkäyttäjä-, asennus-, huolto- ja ylläpitokoulutus sekä käyttökoulutus. Toimittaja tuottaa 3. tason tuen Istekille. 3. tason tuella tarkoitamme muun muassa ohjelmistopäivityksiä, -virheiden korjaamista, laitteiden käytön estävien vikojen korjaamista. 3. tason tuessa ratkaistaan ongelmia, joita ei voida 1. ja 2. tason tuessa ratkaista. Pyydettyä tuki-, ylläpito- ja huoltopalvelua toimittaja toimittaa liitteenä olevan tuki- ja ylläpitosopimuksen mukaisin ehdoin. Mahdollinen uusien alueiden suunnittelu ja 2D/3D-mallinnus käyttövalmiiksi hankitaan osana suunnittelupalvelua käyttöönottoprojekteissa. Site Survey palvelu koskee käyttöönottoprojektin jälkeistä aikaa, jossa mahdolliset muutokset asiakkaan langattomassa tietoliikenneverkossa tai rakenteissa, jotka vaikuttavat paikannustarkkuuteen, tulee tilauksesta huomioida mittaamalla RF-ympäristö uudelleen paikan päällä, jonka perusteella toimittaja päivittää paikannusmallin sekä validoi toimenpiteen vaikuttavuuden tilaajalle.
Palvelu tuotetaan lähtökohtaisesti Istekki Oy:n palvelimilta Istekin Oy:n konesalista. Joissakin asiakkuuksissa ja käyttökohteissa voi olla mahdollista tuottaa palvelua toimittajan SaaS-palveluna. Toimittajalla tulee olla mahdollisuus tukea kumpaakin toteutus vaihtoehtoa.